**Jesper Lindgren** (s. 19. toukokuuta 1997 Uumaja, Ruotsi) on ruotsalainen jääkiekkopuolustaja, joka pelaa kotimaansa toiseksi korkeimmalla sarjatasolla HockeyAllsvenskan-joukkue IF Björklövenissä.

Ura
---

### Seuraura

Lindgren on Tegs SK:n kasvatti. Hän siirtyi juniorina sittemmin IF Björklöveniin. Hän oli kaudella 2012–2013 seuran J18-junioreiden tehokkain puolustaja J18 Elitissä 13 syöttöpisteellään. Kaudeksi 2013–2014 Lindgren siirtyi MODO Hockeyn J18-joukkueeseen, jonka varakapteeniksi Lindgren nousi. Hän voitti koko J18 Elitin puolustajien tehotilaston lukemalla +39. J18 Allsvenskanissa Lindgren oli MODO:n tehokkain puolustaja Martin Ullmanin ja Mikael Liljekvistin kanssa tehoilla 2+7=9. Hän voitti kauden päätteeksi J18 Allsvenskanin mestaruuden. Kaudella 2014–2015 Lindgren sijoittui tehoilla 6+27=33 J20 SuperElitin puolustajien pistepörssissä kuudenneksi. Hän debytoi myös MODO:n SHL-joukkueessa, jossa Lindgren pelasi neljä runkosarjaottelua tehden yhden syöttöpisteen. Hän teki SHL-debyyttinsä vain 17-vuotiaana 27. syyskuuta 2014 Leksands IF:ää vastaan. Lindgren sai ottelussa jääaikaa 1.10 minuuttia.

Toronto Maple Leafs varasi Lindgrenin neljännellä kierroksella 95. pelaajana NHL:n varaustilaisuudessa 2015. Samana kesänä hänet varasi myös Vitjaz Podolsk 115. pelaajana KHL:n varaustilaisuudessa. Heinäkuussa 2015 Lindgren teki MODO Hockeyn kanssa kaksivuotisen SHL-sopimuksen. Hän pelasi kauden 2015–2016 aikana liigassa 26 runkosarjaottelua tehopistein 2+1=3. Lindgren teki SHL-uransa avausmaalin 26. marraskuuta 2015 vieraissa Växjö Lakers HC:tä vastaan. Joukkue putosi kuitenkin kauden päätteeksi HockeyAllsvenskaniin, jossa hän pelasi päättyneellä kaudella myös neljä ottelua lainalla aiemmassa junioriseurassaan IF Björklövenissä vuoden 2016 vaihteessa. Lindgren pelasi ison osan kaudestaan myös MODO:n J20-junioreissa, joiden eniten maaleja tehnyt puolustaja hän oli neljällä osumallaan Erik Ullmanin kanssa.

Kaudella 2016–2017 Lindgren oli Allsvenskanissa MODO:n tehokkain puolustaja tehoilla 3+21=24, joilla hän jakoi sarjan puolustajien pistepörssin kuudennen sijan IK Panternin Johan Björkin kanssa. Lindgren vahvisti myös seuran J20-junioreita, jossa hän voitti kauden päätteeksi SuperElitin mestaruuden.

Lindgren siirtyi kaudeksi 2017–2018 Lindgren siirtyi kaksivuotisella sopimuksella SM-liigajoukkue Hämeenlinnan Pallokerhoon. Hän edusti joukkuetta kauden aikana myös Spengler Cupissa. Kauden jälkeen, maaliskuussa 2018 Lindgren siirtyi loppukevääksi amatööritry-out -sopimuksella AHL-joukkue Toronto Marliesiin. Hän pelasi siellä neljä runkosarjaottelua tehden yhden syöttöpisteen.

Toukokuussa 2018 Lindgren teki Toronto Maple Leafsin kanssa kolmivuotisen tulokassopimuksen. Kesäkuussa HPK kertoi hänen jatkavan todennäköisesti kaudella 2018–2019 lainalla joukkueessa, mikäli Lindgren ei syksyn harjoitusleirin päätteeksi paikkaa Maple Leafsin NHL-vahvuudesta. Lopulta seura lähetti hänet jo harjoitusleirin alussa HPK:n vahvuuteen. Lindgren teki miesten pääsarjatason yhden kauden piste-ennätyksensä tehoilla 2+17=19. Hän voitti kauden päätteeksi Suomenmestaruuden. SM-liigakauden jälkeen, toukokuussa 2019 Lindgren siirtyi loppukevääksi Toronto Marliesin AHL-joukkueen vahvuuteen. Hän pelasi siellä neljä playoff-ottelua tehden kaksi syöttöpistettä.

Syksyn 2019 harjoitusleirin päätteeksi Toronto Maple Leafs lähetti Lindgrenin Toronto Marliesin AHL-joukkueeseen, jossa hän pelasi kokonaan kauden 2019–2020. Lindgrenin varsinainen tulokaskausi liigassa toi 31 runkosarjaottelussa tehot 1+8=9, kunnes koronaviruspandemia päätti AHL-kauden maaliskuussa 2020. Elokuussa Maple Leafs lainasi hänet toistaiseksi voimassa olevalla MODO Hockeyn Allsvenskan-joukkueesseen. Samassa kuussa Maple Leafs kauppasi Lindgrenin sekä hyökkääjä Kasperi Kapasen ja Pontus Åbergin Pittsburgh Penguinsiin vaihdossa hyökkääjä Evan Rodriguesiin ja Filip Hållanderiin, puolustaja David Warsofskyyn ja saman vuoden ensimmäisen kierroksen varaukseen. Tammikuun 2021 harjoitusleirin päätteeksi Penguins lähetti Lindgrenin AHL-joukkue Wilkes-Barre/Scranton Penguinsiin. Jo ensimmäisessä harjoitusottelussa hän kuitenkin loukkaantui ja joutui loppukaudeksi sivuun leikkaushoitoa vaatineen olkapäävamman vuoksi.

Kesällä 2021 Lindgren harjoitteli kotikaupungissaan IF Björklövenin Allsvenskan-joukkueen kanssa, kunnes kauden 2021–2022 kynnyksellä syyskuussa hän teki seuran kanssa ottelukohtaisen sopimuksen. Marraskuussa Lindgrenin sopimusta jatkettiin kauden loppuun. Hän oli tehoilla 10+27=37 Björklövenin tehokkain puolustaja ja Lindgren jakoi sisäisen pistepörssin kolmannen sijan Christopher Bengtssonin kanssa. Hän sijoittui koko Allsvenskanin puolustajien pistepörssissä kuudenneksi. Lindgren eteni Björklövenin kanssa aina finaaleihin saakka, mutta SHL:ään kuitenkin lopulta nousi HV71 otteluvoitoin 4–2.

Toukokuussa 2022 Lindgren teki vuoden mittaisen sopimuksen SM-liigajoukkue JYPin kanssa. Hänen sopimuksensa purettiin kuitenkin perhesyistä jo elokuussa. Lindgrenin tiedotettiin samana päivänä palaavan vuoden mittaisella sopimuksella edellisen kauden seuraansa Björklöveniin.

### Maajoukkueura

Lindgren pelasi alle 18-vuotiaiden MM-kilpailuissa vuonna 2015. Yhteensä hän on pelannut 12 nuorten ja 22 poikien maaottelua.

Pelityyli
---------

Elite Prospects -sivuston Curtis Joen mukaan Lindgren on moderni hyökkäävä puolustaja, jossa yhdistyy taito, nopeus, päättäväisyys ja älykkyys. Hän on vahva kiekollisena, peliälykäs ja pelaa nuoresta iästään huolimatta luovasti paineenkin alla. Lindgren ei kuitenkaan ole kovin isokokoinen, mutta korvaa puutteensa vikkelyydellään ja menee rohkeasti tilanteisiin. Hän laukoo oikealta.

Tilastot
--------

|   |   | Runkosarja |   | Pudotuspelit |   | Palkinnot |   | Arvokisat |
| --- | --- | --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |   |   |   |   |   |   | Turnaus | O | M | S | Pist. | RM |
| 2013–2014 | MODO Hockey | SuperElit | 8 | 1 | 3 | 4 | 2 | – | – | – | – | – |
| 2014–2015 | MODO Hockey | SuperElit | 39 | 6 | 27 | 33 | 39 | 4 | 0 | 1 | 1 | 2 |  |  |  |  |  |  | U18 | 5 | 1 | 1 | 2 | 0 |
|  | MODO Hockey | SHL | 4 | 0 | 1 | 1 | 0 | – | – | – | – | – |
| 2015–2016 | MODO Hockey | SuperElit | 20 | 4 | 10 | 14 | 22 | 2 | 0 | 0 | 0 | 0 |
|  | MODO Hockey | SHL | 26 | 2 | 1 | 3 | 4 | – | – | – | – | – |
|  | IF Björklöven | Allsvenskan | 4 | 0 | 2 | 2 | 0 | – | – | – | – | – |
| 2016–2017 | MODO Hockey | SuperElit | 7 | 1 | 9 | 10 | 6 | 6 | 1 | 3 | 4 | 2 |
|  | MODO Hockey | Allsvenskan | 50 | 3 | 21 | 24 | 12 | – | – | – | – | – |
| 2017–2018 | HPK | SM-liiga | 43 | 2 | 6 | 8 | 8 | – | – | – | – | – |
|  | Toronto Marlies | AHL | 4 | 0 | 1 | 1 | 0 | – | – | – | – | – |
| 2018–2019 | HPK | SM-liiga | 45 | 2 | 17 | 19 | 10 | 16 | 1 | 3 | 4 | 2 | Kanada-malja |
|  | Toronto Marlies | AHL | – | – | – | – | – | 4 | 0 | 2 | 2 | 0 |
| 2019–2020 | Toronto Marlies | AHL | 31 | 1 | 8 | 9 | 10 | – | – | – | – | – |
| 2020–2021 | MODO Hockey | Allsvenskan | 25 | 1 | 17 | 18 | 2 | – | – | – | – | – |
| 2021–2022 | IF Björklöven | Allsvenskan | 52 | 10 | 27 | 37 | 18 | 14 | 1 | 8 | 9 | 8 |
| 2 kautta | yhteensä | SM-liiga | 88 | 4 | 23 | 27 | 18 | 16 | 1 | 3 | 4 | 2 |
| 3 kautta | yhteensä | AHL | 35 | 1 | 9 | 10 | 10 | 4 | 0 | 2 | 2 | 0 |
| 2 kautta | yhteensä | SHL | 30 | 2 | 1 | 3 | 4 | – | – | – | – | – |
| 4 kautta | yhteensä | Allsvenskan | 131 | 14 | 67 | 81 | 32 | 14 | 1 | 8 | 9 | 8 |

Lähteet
-------

* Jesper Lindgren The Internet Hockey Databasessa (englanniksi)
* Jesper Lindgren Eurohockey-sivustolla (englanniksi)
* Jesper Lindgren *Elite Prospects*. Everysport Media Group AB.  (englanniksi)

### Viitteet

1. 1 2 3 4 5 6 7 8 9  Jesper Lindgren *Elite Prospects*. Everysport Media Group AB.  (englanniksi)
2. ↑  Elite Prospects - IF Björklöven J18 *eliteprospects.com*. Everysport Media Group AB. Viitattu 9.5.2019. (englanniksi)
3. ↑  Elite Prospects - MODO Hockey J18 *eliteprospects.com*. Everysport Media Group AB. Viitattu 9.5.2019. (englanniksi)
4. ↑  Elite Prospects - J20 SuperElit Stats 2014-2015 *eliteprospects.com*. Everysport Media Group AB. Viitattu 9.5.2019. (englanniksi)
5. ↑  Game detail: 27 Sep 2014, MODO Hockey - Leksands IF *Eurohockey.com*.  27.9.2014. European Ice Hockey Online AB & eSports.cz s.r.o. Viitattu 26.5.2017. (englanniksi)
6. ↑  Jesper Lindgren *SHL.se*. SHL AB. Viitattu 9.5.2019. (ruotsiksi)
7. ↑  Eriksson, Frank: MODO Hockey har kontrakterat Jesper Lindgren *modohockey.se*.  20.7.2015. MODO Elithockey AB. Viitattu 26.5.2017. (ruotsiksi)
8. ↑  Game detail: 26 Nov 2015, Växjö Lakers - MODO Hockey *Eurohockey.com*.  27.9.2014. European Ice Hockey Online AB & eSports.cz s.r.o. Viitattu 26.5.2017. (englanniksi)
9. ↑  Kassman, Mikael: Björklöven lånar back *bjorkloven.com*.  29.12.2015. Björklöven AB. Viitattu 26.5.2017. (ruotsiksi)
10. ↑  Elite Prospects - MODO Hockey J18 *eliteprospects.com*. Everysport Media Group AB. Viitattu 9.5.2019. (englanniksi)
11. ↑  Elite Prospects - HockeyAllsvenskan Stats 2016-2017 *eliteprospects.com*. Everysport Media Group AB. Viitattu 9.5.2019. (englanniksi)
12. ↑  Jesper Lindgren HPK:n takalinjoille *Jatkoaika.com*.  26.5.2017. Jatkoaika r.y. Viitattu 26.5.2017.
13. ↑  No nyt! Liiga-peluri siirtyy jo täksi kaudeksi tavoittelemaan NHL-unelmaa – lyötiin sopimuspaperi kouraan! *nhlsuomi.com*.  14.3.2018. Nordic Sport Media. Viitattu 16.3.2018.
14. ↑  Maple Leafs Sign Four to Entry Level Contracts *nhl.com/mapleleafs*.  14.3.2018. Toronto Maple Leafs. Viitattu 20.5.2018. (englanniksi)
15. ↑  Setänen, Eetu: Jälleen yhdelle liigapelaajalle NHL-sopimus - Toronto kiinnitti HPK-pakin *ls24.fi*.  18.5.2018. Marva Media Oy. Viitattu 20.5.2018.
16. ↑  Lahtinen, Miikka: Kova paljastus: NHL-sopimuksen tehnyt huippulupaus saattaa pelata ensi kaudella Liigassa *suomikiekko.com*.  13.6.2018. Nordic Sport Media. Viitattu 19.6.2018.
17. ↑  Ukko-Pekka Luukkoselle NHL-sopimus *hpk.fi*.  14.6.2018. HPK Liiga Oy. Viitattu 19.6.2018.
18. ↑  Saastamoinen, Lauri: Ruotsalaispuolustajan NHL-leiri pettymykseen: Siirtyy Liigaan! *suomikiekko.com*.  17.9.2018. Nordic Sport Media. Viitattu 17.9.2018.
19. 1 2  Jesper Lindgren Stats, Profile, Bio, Analysis and More *sportsforecaster.com*. XML Team Solutions, LLC. Viitattu 26.5.2019. (englanniksi)
20. ↑  Eriksson, Frank: Jesper Lindgren är tillbaka i MODO Hockey *modohockey.se*.  9.8.2020. MODO Elithockey AB. Viitattu 9.8.2020. (ruotsiksi)
21. ↑  Penguins Acquire Kapanen, Aberg and Lindgren from Toronto *nhl.com/penguins*.  25.8.2020. Pittsburgh Penguins. Viitattu 31.8.2020. (englanniksi)
22. ↑  Seppä, Lassi: Kasperi Kapanen siirtyy hänet alun perin NHL:ään varanneeseen Pittsburgh Penguinsiin *Jatkoaika.com*.  25.8.2020. Jatkoaika r.y. Viitattu 31.8.2020.
23. ↑  Rorabaugh, Seth: Penguins A to Z: Jesper Lindgren remains a worthwhile project *TribLIVE.com*.  5.7.2021. Trib Total Media Inc. Viitattu 23.9.2021. (englanniksi)
24. ↑  Kassman, Mikael: Lindgren ansluter *bjorkloven.com*.  23.9.2021. Björklöven AB. Viitattu 23.9.2021. (ruotsiksi)
25. ↑  Olausson, Robin: Jesper Lindgren stannar i Björklöven hela säsongen *hockeysverige.se*. Everysport Media Group AB. Viitattu 27.5.2022. (ruotsiksi)
26. ↑  Elite Prospects - IF Björklöven *eliteprospects.com*. Everysport Media Group AB. Viitattu 27.5.2022. (englanniksi)
27. ↑  Elite Prospects - HockeyAllsvenskan Stats 2021-2022 *eliteprospects.com*. Everysport Media Group AB. Viitattu 27.5.2022. (englanniksi)
28. ↑  Nieminen, Janne: Ruotsalaispuolustaja Lindgren JYPin haaviin *Jatkoaika.com*.  26.5.2022. Jatkoaika r.y. Viitattu 27.5.2022.
29. ↑  Jesper Lindgrenin ja JYPin tiet erkanevat − palaa tutun seuran riveihin kotimaahansa *Jatkoaika.com*.  22.8.2022. Jatkoaika r.y. Viitattu 22.8.2022.